**Predkladacia správa**

Ministerstvo práce, sociálnych vecí a rodiny Slovenskej republiky predkladá Súhrnnú správu o stave rodovej rovnosti na Slovensku za rok 2012 (ďalej iba „správa“) na základe uznesenia vlády Slovenskej republiky č. 862/2007 z 11. októbra 2007. Predložený materiál je už v poradí piatou monitorovacou správou.

Správa informuje o aktuálnych hodnotách základných ukazovateľov rodovej rovnosti dostupných v čase spracovania správy s dôrazom na analýzu zistených poznatkov, ich vysvetlenie, interpretáciu a návrh riešení zisteného stavu rodovej (ne)rovnosti. Správa sa obsahovo zameriava na dopad hospodárskej krízy na ženy a mužov a situáciu v stave rodovej rovnosti.

Správa bude predložená na rokovanie Hospodárskej a sociálnej rady. Po prerokovaní vládou Slovenskej republiky bude správa predložená na rokovanie orgánov Národnej rady Slovenskej republiky.